ניוטון ארווין

פרדריק ניוטון ארווין (באנגלית: Fredrick Newton Arvin; 25 באוגוסט 1900 – 21 במרץ 1963) היה מבקר ספרות ואיש אקדמיה אמריקאי. זכה להכרה לאומית בעקבות מחקריו על סופרים אמריקאים מהמאה ה-19.

בשנת 1960 נאלץ ארווין לפרוש מתפקידו כמרצה במכללת סמית' בנורת'המפטון, מסצ'וסטס לאחר שעבד בתפקיד במשך 38 שנים. זאת לאחר שנמצאו בביתו תמונות של גברים עירומים למחצה, שנחשבו באותה תקופה לפורנוגרפיה אסורה על פי חוק.In 2006, The New York Times described the objectionable materials as "'beefcake' magazines and pictures of men — illegal pornography then, but much of it like today's Calvin Klein underwear ads." • McFadden, New York Times, February 20, 2006.

ארווין היה אחד ממאהביו הראשונים של הסופר האמריקאי טרומן קפוטה.

 חיים וקריירה 
ארווין נולד בוואלפאראיסו, אינדיאנה. הוא למד ספרות אנגלית באוניברסיטת הרווארד וסיים את לימודיו בהצטיינות בשנת 1921. קריירת הכתיבה שלו החלה כאשר ואן ויק ברוקס, מורה נערץ בהרווארד, הזמין אותו לכתוב במגזין הליברטריאני "האדם החופשי" בזמן שהיה עדיין תלמיד לתואר ראשון. לאחר תקופה קצרה בה לימד בבתי ספר תיכוניים, הצטרף ארווין לפקולטה לאנגלית במכללת סמית' בנורת'המפטון. על אף שמעולם לא כתב דוקטורט, זכה ארווין לקביעות. אחת מתלמידותיו הייתה המשוררת והסופרת סילביה פלאת'.

ארווין לימד אנגלית במכללת סמית' במשך 38 שנים, בהן עזב את נורת'המפטון לעיתים רחוקות בלבד. הוא ביקר באירופה רק פעם אחת, בקיץ 1929 או 1930. באמצע שנות ה-20, כיהן במשך שנה כעורך "Living Age", תקציר שבועי של מאמרים מכתבי עת בריטיים ואמריקאים.Daniel Aaron and Sylvan Schendler, eds., American Pantheon: Essays (NY: Delacorte Press 1966), xxii, 251

ארווין כתב לעיתים קרובות על נושאים פוליטיים ונקט עמדות פוליטיות ציבוריות. לדוגמה, בשנת 1936, ביום שבו חגגה אוניברסיטת הרווארד 300 שנה להיווסדה, הוא הצטרף למחאה כנגד נשיא הרווארד בדימוס, אבוט לורנס לואל, על שהשתתף בוועדה שקבעה כי סאקו וונצטי, אנרכיסטים שהוצאו להורג, קיבלו משפט הוגן. בין החותמים הנוספים היו העורך מלקולם קאולי והסופר ג'ון דוס פסוס.New York Times: "Assail Dr. Lowell on Sacco Decision," Sept. 19, 1936, accessed Dec. 28, 2009; see also Barry Werth, The Scarlet Professor: Newton Arvin: A Literary Life Shattered by Scandal (NY: Doubleday, 2001), 54-6

ספרו הראשון של ארווין, הות'ורן, הופיע ב-1929. ב-1935 הוענקה לו מלגת קרן גוגנהיים, שאפשרה לו לקחת הפסקה מההוראה.John Simon Guggenheim Memorial Foundation: Newton, accessed January 5, 2010 בזמן הזה השלים ביוגרפיה של המשורר וולט ויטמן.For a largely critical assessment of Whitman, see: New York Times: "Walt Whitman as the Poet of Socialism," November 27, 1938, accessed January 12, 2010

בשנת 1939 הפך לנאמן של יאדו, מושבת האומנים בסרטוגה ספרינגס, ניו יורק, לשם היה מגיע לעבוד לעיתים קרובות. בקיץ 1946, בעודו מבלה כמה שבועות ביאדו, פגש את הסופר טרומן קפוטה, הצעיר ממנו ב-24 שנים. בין השניים התפתח רומן שנמשך כשנתיים.New York Times: Charles McGrath, "Shadows of Yaddo," October 23, 2008, accessed January 5, 2010 קפוטה הקדיש את הרומן הראשון שלו, קולות אחרים, חדרים אחרים, שפורסם בשנת 1948, לארווין. מאוחר יותר תיאר קפוטה כמה למד מארווין באומרו, "ניוטון היה ההרווארד שלי".Werth, Scarlet Professor, 3, 61-66, 108-13

ארווין פרץ לתודעה לאומית כאשר פרסם את הביוגרפיה הרמן מלוויל בשנת 1950. שנה מאוחר יותר זכה הספר בפרס הלאומי השנתי השני לספרי עיון לשנת 1951."National Book Awards – 1951", National Book Foundation, accessed March 19, 2012 בשנת 1952 נבחר ארווין כחבר במכון הלאומי לאמנויות ומכתבים.American Academy of Arts and Letters: Deceased Members , accessed January 5, 2010 המבקר אדמונד ווילסון טען שמכל מבקרי הספרות האמריקאית רק ארווין ומורו ואן וויק ברוקס "יכולים להיחשב בעצמם לסופרים מהשורה הראשונה".The New York Review of Books: Benjamin DeMott, "The Sad Tale of Newton Arvin", November 29, 2001

למרות שהביוגרפיה שכתב אודות וויטמן שיקפה חלק מדעותיו השמאלניות של ארווין, הוא הגיב למלחמה הקרה בפטריוטיות תרבותית מחודשת. בשנת 1952 פרסם במגזין Partisan Review מאמר בשם "המדינה שלנו והתרבות שלנו", שם כתב:

 סקנדל 
בשנת 1960, יזם משרדו של מנהל הדואר הכללי של ארצות הברית (אז ארתור אלסוורת' סאמרפילד) קמפיין נגד הפצה והחזקה של חומרי זימה, בעיקר תמונות המכילות תכנים הומוסקסואליים. במקביל, פקידים מקומיים בנורת'המפטון עסקו במסע צלב כנגד הומוסקסואלים (ראה בהלת הלבנדר). ב-2 בספטמבר עצרו קציני משטרת מדינת מסצ'וסטס את ארווין באשמת פורנוגרפיה. המשטרה האשימה את ארווין ב"היותו אדם זימה", והאשימה אותו את הקולגה שלו, אדוארד ספופורד, בהחזקת "תצלומים מגונים". לטענת המשטרה, ארווין סיפק את התצלומים לספופורד ושניהם ניסו לערב חברי סגל אחרים. עוד טענה המשטרה כי ארווין הודה בפניהם ש"הציג את התמונות בדירתו והחליף אותן עם אחרים".New York Times: "2 Smith Teachers Held in Vice Case," September 4, 1960, accessed January 5, 2010 דיווחים נוספים ציינו כי התמונות היו של גברים, שנחשפו מאוחר יותר כגליונות של ה-Grecian Guild Pictorial and Trim: Young America's Favorite Physique Publication, המכילים תמונות של גברים עירומים למחצה.For the finding of the General Counsel's Office of the Post Office Department with respect to these publications, see United States Postal Service: "Departmental Decision," April 28, 1960 , accessed January 6, 2010 לבסוף הודה ארווין באשמה, שילם קנסות בסך 1,200 דולר וקיבל שנה מאסר על תנאי.

ארווין הושעה מהוראה, אך הוחזק על ידי המכללה בחצי משכורת עד גיל פרישה. מושבת יאדו הוציאה אותו מהדירקטוריון שלה, אך עד מהרה הציעה לו מענק. אף על פי כן, ארווין מעולם לא ביקר שוב במושבה. זמן לא רב לאחר מעצרו, אושפז ארווין בבית חולים למשך זמן מה, בשל דיכאון אובדני.Caleb Crain, "'The Scarlet Professor': Search and Destroy". The New York Times, August 5, 2001. Accessed January 5, 2010.  In the review Crain called The Scarlet Professor "lively, well-researched but shamefully footnoteless."

מלבד ארווין, חבר הסגל היחיד שנקלע לחקירת המשטרה היה ג'ואל דוריוס. הביוגרף של ארווין טען כי ארווין סיפק למשטרה את שמותיהם של דוריוס וספופורד, אך קרובי משפחתו של ארווין (אחותו ואחיינו) טענו שארווין תמיד הכחיש זאת ואמר שהמשטרה השיגה את השמות מחומרים שנמצאו בביתו.New York Times: "'The Scarlet Professor'," Aug. 26, 2001, accessed Dec. 29, 2009. Letter to the editor from Newton's nephew. נאמני מכללת סמית' פיטרו את דוריוס ואת ספופורד, שלאף אחד מהם לא הייתה קביעות. הרשעותיהם בוטלו בשנת 1963.

אדוארד "נד" ספופורד (1931 - 17 בפברואר 2013 ) המשיך ללמד ספרות באוניברסיטת סטנפורד. בפרסומיו ניתן למצוא את הספר The Social Poetry of the Georgics.Edward Spofford, The Social Poetry of the Georgics (NY: Beaufort Books, 1981), in the series Monographs in Classical Studies

ריימונד ג'ואל דוריוס (4 בינואר 1919 - 14 בפברואר 2006) עזב את ארצות הברית לאחר השערורייה ועבד כפרופסור באוניברסיטת המבורג בגרמניה המערבית. בשנת 1964 חזר לארצות הברית ולימד כפרופסור באוניברסיטת סן פרנסיסקו סטייט. דוריוס נפטר בביתו בסן פרנסיסקו מסרטן מח העצם בשנת 2006.Dorius was born in Salt Lake City, Utah, the son of strict Mormon parents who were a salesman and a teacher respectively. He studied at the University of Utah and Harvard University. In 1949 he got a job as professor at Yale University and in 1958 he became a professor at Smith College. His publications include Shakespeare's "King Henry IV, Part 1": A Collection of Critical Essays (1971), Discussions of Shakespeare's Histories (1964), My Four Lives: An Academic Life Shattered By Scandal (2004). • Heredia, The San Francisco Chronicle, February 2, 2006.

 מוות והכרה 
פרסומו האחרון של ארווין, העוסק במשורר הנרי וודסוורת' לונגפלו, הופיע זמן קצר לפני מותו. לפי עיתון הניו יורק טיימס, הספר העריך מחדש את חשיבותו של לונגפלו בספרות האמריקאית.New York Times: Lawrence Thompson, "A Tarnished Reputation Reappraised," May 5, 1963, accessed January 6, 2010

ב-21 במרץ 1963 נפטר ארווין מסרטן הלבלב בנורת'המפטון, ונקבר בבית הקברות של העיר העתיקה במחוז פורטר, אינדיאנה.

טרומן קפוטה ייסד בצוואתו את פרס טרומן קפוטה לביקורת ספרות שיוענק "לכבוד המבקר ניוטון ארווין". הפרס מוענק על ידי אוניברסיטת איווה אחת לשנה החל מ-1994. הוא נחשב לפרס הכספי הגדול ביותר לביקורת ספרותית בשפה האנגלית.New York Times: "First Capote Award Goes to Alfred Kazin," Jan. 10, 1996, accessed Dec 29, 2009; University of Iowa News Services: "Helen Small wins 2008 Truman Capote Award for literary criticism"

בשנת 1966 פרסמו חבריו של ארווין אוסף של מאמרים וביקורות ספרותיות שכתב, בשם הפנתיאון האמריקאי. בין המחברים העיקריים שנדונו בספר: לואיזה מיי אלקוט, הנרי אדמס, אמילי דיקינסון, ראלף וולדו אמרסון, וויליאם דין האולס, הנרי ג'יימס, ג'יימס וויטקומב ריילי, הנרי דייוויד ת'רו, מארק טוויין וג'ון גרינליף וויטייר, וכן הות'ורן, מלוויל, ווויטמן. מבקר אחד ניצל את הספר כהזדמנות לסכם את תרומתו של ארווין לחקר הספרות האמריקאית, וטען כי הוא "חידד בדיוק כמעט בלתי נסבל את הקונפליקט בין 'שלמות אישית' לבין הסביבה החברתית".Arnold Goldman, "The Tragic Sense of Newton Arvin," in The Massachusetts Review, v. 7 (1966), 823-7

ב-2001 פרסם בארי ורת' ביוגרפיה אודות ארווין, The Scarlet Professor: Newton Arvin: A Literary Life Shattered by Scandal. הספר עורר תגובה מאחיינו של ארווין, שביקר את דמותו של ארווין ובמיוחד את האישום כי ארווין סיפק שמות של קולגות למשטרה ב-1960.

בביקורת על הביוגרפיה שכתב ורת', טען המבקר בנג'מין דהמוט כי "ספריו הנוקבים של ארווין על הות'ורן ווויטמן... היו פורצי דרך בזמנם ונשארו קריאים היום".
ממוזער| וויליאם הייט בתור נד ספפורד וקית' פארס בתור ניוטון ארווין בסצנה מתוך פרופסור הארגמן מאת הארלי ארדמן ואריק סוייר, 2017
מכללת מאונט הוליוק ערכה סימפוזיון על ניוטון ארווין ב-2001. בשנת 2002 ייסדה מכללת סמית' את "פרס ניוטון ארווין בלימודים אמריקאים", המוענק לסטודנטים.Smith College News: "Actions of the Smith College Board of Trustees Regarding Issues of Civil Liberties Past and Present," March 26, 2002, accessed Dec. 29, 2009 בשנת 2006 שודר סרט תיעודי בשם The Great Pink Scare בערוץ PBS האמריקני. הסרט עוקב אחר מעצרם של ארווין, ספופורד, ודוריוס, ועל הקריירות שלהם לאחר הפרשה.Independent Lens: "The Great Pink Scare", accessed Dec. 29, 2009; Internet Movie Database: "The Great Pink Scare", accessed Dec. 29, 2009

פרופסור הארגמן, אופרה על ארווין מאת אריק סוייר והארלי ארדמן, המבוססת על הביוגרפיה שכתב ורת', הועלתה בבכורה בסמית' קולג' ב-2017.Karen Brown, "Opera Revisits 57-Year-Old 'Smut' Scandal At Smith College", WBUR, July 10, 2017.

 מחקריו ויצירותיו 
 מחבר
 Hawthorne (Boston: Little, Brown, 1929), .
 Whitman (NY: Macmillan Company, 1938).
 Herman Melville (NY: Sloane 1950), .
 Longfellow: His Life and Work (Boston: Little, Brown, 1963), .
 Daniel Aaron and Sylvan Schendler, eds., American Pantheon: Essays (NY: Delacorte Press 1966).
 "Individualism and American Writers" in The Nation, October 14, 1931.
 "Religion and the Intellectuals" in Partisan Review, January, 1950.
 "Our Country and Our Culture" in Partisan Review, May 1952.
 עורך
 The Heart of Hawthorne's Journals, ed., (Boston: Houghton Mifflin Company, 1929).
 Hawthorne's Short Stories, ed., (NY: Vintage Books, 1946)

 קישורים חיצוניים 
 ניירות ניוטון ארווין באוסף הספרים הנדירים של מורטימר, האוספים המיוחדים של מכללת סמית'
 ניירות ניוטון ארווין בארכיון סמית' קולג', אוספים מיוחדים של מכללת סמית'

 הערות שוליים 

קטגוריה:אמריקאים ילידי אינדיאנה
קטגוריה:אישים שנשפטו על פי חוקים נגד להט"ב
קטגוריה:זוכי פרס הספר הלאומי האמריקאי
קטגוריה:חברי האקדמיה האמריקאית לאמנויות ולספרות
קטגוריה:מבקרי ספרות אמריקאים
קטגוריה:אמריקאים שנולדו ב-1900
קטגוריה:אמריקאים שנפטרו ב-1963